
Číslo spisu: OÚ-BB-MPO-2024/001147-
Z á p i s n i c a 
z vyhodnotenia vyhlásenej elektronickej aukcie podľa § 8aa ods.4 písm. b/ zákona               č. 278/1993 Z. z. o správe majetku štátu v znení neskorších predpisov zo dňa 26.08.2024.

        Predmetom vyhlásenej elektronickej aukcie boli nehnuteľnosti v katastrálnom území Čierny Balog, obec Čierny Balog, okres Brezno vedené v KN Okresného úradu Brezno, katastrálny odbor na LV č. 5170 v podiele 1/1 a to:

· Stavba – rodinný dom súp. č. 439 na parcele CKN č. 1537

           Príslušenstvo: - oplotenie na parc. CKN č. 1539/2,

                                  - prípojka elektriny,

                                  - predložené vstupné schody na parc. CKN č.1539/2.
· pozemok  parcela CKN č. 1537 – zastavané plochy a nádvoria o výmere 86 m2, 

· pozemok  parcela CKN č. 1539/2 – zastavané plochy a nádvoria o výmere 47 m2.
        Dňa 16.04.2024 bola v registri ponúkaného majetku štátu  v časti elektronické aukcie zverejnená ponuka – oznámenie o vyhlásení elektronickej aukcie  na odplatný prevod nehnuteľného  majetku štátu s uvedením lehoty na doručenie cenových ponúk. Lehota na predkladanie ponúk začala plynúť dňa 17.04. 2024 a uplynula 16.05.2024. Primeraná cena predmetných  nehnuteľností bola podľa § 8a ods. 3 zákona č. 278/1993 Z. z.  vo výške  17 100,00 EUR. 
    V stanovenej lehote bola okresnému úradu zaslaná jediná ponuka. Dočasný správca majetku štátu požiadal jediného záujemcu o zaslanie identifikačných údajov k uzatvoreniu kúpnej zmluvy, avšak v stanovenej lehote údaje dočasný správca majetku štátu neobdržal identifikačné údaje k uzatvoreniu kúpnej zmluvy.

Dočasný správca majetku štátu zopakoval vyhlásenie elektronickej aukcie na nehnuteľnosti v katastrálnom území Čierny Balog  vedených  na  LV č. 5170 v podiele 1/1.
        Dňa 19.07.2024 bola v registri ponúkaného majetku štátu  v časti elektronické aukcie zverejnená ponuka – oznámenie o vyhlásení elektronickej aukcie  na odplatný prevod nehnuteľného  majetku štátu s uvedením lehoty na doručenie cenových ponúk. Lehota na predkladanie ponúk začala plynúť dňa 20.07. 2024 a uplynula 23.08.2024. Primeraná cena predmetných  nehnuteľností bola podľa § 8a ods. 3 zákona č. 278/1993 Z. z.  vo výške  17 100,00 EUR. 

Správcovi majetku štátu  nebola doručená žiadna cenová ponuka v stanovenej lehote.
Na základe uvedených skutočností Okresný úrad Banská Bystrica, dočasný správca majetku štátu zopakuje vyhlásenie elektronickej aukcie, v ktorom ponúkne hore uvedený majetok štátu za primeranú cenu zníženú o 10%.
V Banskej Bystrici  26.8. 2024

Vypracovala: Ing. Božena Hradecká

